Ants Liigus

Ants Liigus (sündinud 22. juunil 1962) on eesti fotograaf.

Ta lõpetas 1981. aastal Tallinna 2. Tehnikakooli foto erialal. 1999. aastast töötab ta Pärnu Postimehe fotograafina. Ta on õpetanud Pärnumaa Kutsehariduskeskuses täiskasvanute õppes praktilist fotograafiat."Hansagümnaasiumis näeb Ants Liiguse fotosid" Pärnu Postimees, 2. märts 2010

Liigus on mitmel korral pälvinud Eesti Ajalehtede Liidu preemia nii parima olemus- kui ka uudisfoto eest. 2009. aastal sai ta auhinna parima uudisfoto eest maakonnalehtede kategoorias."Ants Liiguse foto tulekahjuohvrist valiti maakonnalehtede parimaks" Pärnu Postimees, 6. märts 2009 2010. aastal sai ta samas kategoorias preemia parima olemusfoto eest."Ants Liigus tegi aasta parima olemusfoto" Pärnu Postimees, 5. märts 2010

Viited

Kategooria:Eesti fotograafid
Kategooria:Sündinud 1962